አልጄሪያ የውጪ ተጫዋቾች በሊጓ እንዳይጫወቱ አገደች
ሰሜን አፍሪዊቷ አልጄሪያ የውጪ ሀገር ዜጋ የሆኑ ተጫዋቾች በቻምፒዮናት ናሽናል ለሚሳተፉ ክለቦች መፈረም እንደማይችሉ አሳወቀች። ህጉ ተግባራዊ መሆን የሚጀምረውም በቀጣዩ ዓመት አጋማሽ (የጥር የዝውውር መስኮት) በኋላ እንደሆነ ለማወቅ ተችሏል።በአልጄሪያ ክለቦች እየተጫወቱ የሚገኙ እና በክረምቱ የዝውውር መስኮት ሊጉን የሚቀላቀሉ ተጫዋቾች በአዲሱ ህግ የተካተቱ ባይሆንም የኮንትራት ዘመናቸውን እንዳጠናቀቁ ግን ሃገሪቱን ለቀው የሚወጡ ይሆናል። በዚህም ሂደት ከሳምንታት በፊት የግብፁን ሃያል ክለብ አል አህሊ በመልቀቅ ኤምሲ አልጀርስን የተቀላቀለው ኢትዮጵያዊ አጥቂ ሳልሃዲን ሰይድ ከክለቡ ጋር የተፈራረመውን 3 ዓመት ከተጫወተ በኋላ ሌላ ክለብ ለመፈለግ ይገደዳል።